Ким, Нелли Владимировна

**Ким Не́лли Влади́мировна** () — советийн гимнастка, пхоьазза олимпийн чемпион, пхоьазза дуьненан чемпион, шозза Европин чемпион, дуккху а ССРС чемпион. ССРС спортан хьакъдолу говзанча (1976). Дуьненайукъара гимнастикин федерацин зударийн техникин комитетан президент.

## Биографи
Йина 1957 шеран 29 июлехь Шурабехь (Таджикийн ССР). Неллин да Ким Владимир — сахалинан корей, ткъа нана Сафина Альфия — гӀезало. Нелли дуьнен тӀе йаьлча доьзал кхелхира Шымкенте, Кхазакхстанан къилбехьа, дай-наний хӀинци а деха цигахь. Шымкентехь Нелли 10 шо кхаьчча дуьйна меттигерачу ДЮСШ спорте лелаш йара тренер Байдин Владимир волчу, цунах хилира Кхазакхстанан тоьллачех гимнастка, кестта гайтира ша йерригсоюзан, цул тӀаьхьа дуьненан аренашкахь.

Ким дерриг 1970-гӀа шерашкахь дуьненан тоьллачу гимнастех цхьаъ йара, къовсалуш йара гимнастикин седарчашца Надя Комэнечца, Людмила Турищеваца, Ольга Корбутца. 1975 шарахь иза хилира Европин чемпион паргӀата упражненешкахь, Корбут Ольгица цхьаьна 1975 шарахь ССРС халкъийн аьхкенан Спартакиадехь абсолютан чемпион хилира. Цул тӀаьхьа шо даьлча, 1976 шарахь Монреалехь хиллачу Олимпийн ловзаршкахь кхузза Олимпийн чемпион хилира иза. Оцу къовсамехь Нелли хилира исторехь дуьххьарлера гимнастка, паргӀата упражненешкахь а, гӀорторан кхоссайаларехь а «10,0» балл йаьккхина — Надя Комэнечна тӀаьхьа, цо «итт» балл йаьккхина тайп-тайпана локхалла йолу брусаш тӀаьхь. ХӀетахь гимнастикехь уггаре лакхара баллаш баха йиш йоцуш лоруш хиларна, «Омега» компанино арахоьцучу таблоно техникин аьтто ца баьлла и тайпа жамӀаш гайта, ткъа йаьккхина 10 балл гойтура «1,00» санна.

1977 шеран декабрехь маре йахара белоруссин гимнасте Ачасов Владимире, кхелхира Минске. Тренировкаш йан йолайелира майрачун тренер Милигуло Николай волчохь, Белоруссийн ССР командин йукъа йахара. 1979 шарахь дуьненан абсолютан чемпионка хилира, ткъа 1980 шеран москохан Олимпиадехь йуха олимпийн чемпионка хилира.

Карьера чекхйаьккхича 1980 шарахь Ким Нелли йехачу хенахь Ӏамийра тайп-тайпана къоман гулйина командаш спортан гимнастикехь (Республика Корей, Итали, Беларусь), хилира дуьненайукъара арбитр, кхел йира массо а баккхий къовсамашкахь — Олипийн ловзаршкахь, дуьненан а, Европин а чемпионаташкахь.

1996 шарахь дуьйна — Дуьненайукъара гимнастикин федерацин декъахо. 2004 шеран октябрехь Дуьненайукъара гимнастикин федерацин конгрессехь Ким Нелли хаьржира Дуьненайукъара гимнастикин федерацин зударийн техникин комитетан президент, коьрта инициаторех цхьаъ хилира спортан гимнастикехь керла кхелан системин.

СовгӀат дина шина Къинхьегаман ЦӀечу Байракхан орденца (1976, 1980). Республика Беларусан хьакъ долу тренер.

## Дешар
Чекхйаьккхира Кхазакхийн пачхьалкхан физикин оьздангаллин институт Алма-Атахь (1978).

2010 шарахь деша хӀоьттира дуьхьал а йоцуш Къоман пачхьалкхан физикин оьздангаллин, спортан, могашаллин П. Ф. Лесгафтан цӀарах университетан (гимнастикин теорин а, методикин а кафедра) аспирантуре. 2011 шарахь диссертаци йаздира «Подготовка высококвалифицированных судей по спортивной гимнастике» темица хьехархойн Ӏилманийн кандитан Ӏилманчан тӀегӀа йаккхархьама.

## Хьажа иштта
* Олимпийн ловзарийн дуккхаза чемпионийн исписка

## Библиографи
* 
* Счастливый помост [печатный текст] / Ким, Нелли Владимировна, Автор (Author); Голубев, Владимир Львович, Автор адаптации (Adapter); Васильев, В., Редактор (Editor); Белов, Л., Художник (Artist); Воронин, Михаил Яковлевич, Автор предисловия и т. п. (Author of introduction, etc.). — Москох : Молодая гвардия, 1985. — 159, [1] с.: вкладные [8] л. фотоил.; 17 см. — (Спорт и личность) .- 100 000 экземпляров 60 к.
177000+167000+12500+84500=344+97=441000
доступ к госуслугам, кредитные договора

## Билгалдахарш

## Хьажоргаш
* 
* Интервью в газете «Советская Белоруссия» от 3 сентября 2005 года 

Категори:Спортан гимнастикехь ССРС чемпионаш
Категори:ССРСн Олимпийн чемпионаш
Категори:Спортан гимнастикехь Олимпийн чемпионаш
Категори:1976 шеран аьхкенан Олимпийн ловзарийн чемпионаш
Категори:1980 шеран аьхкенан Олимпийн ловзарийн чемпионаш
Категори:1976 шеран аьхкенан Олимпийн ловзарийн детин совгӀатхой
Категори:Гимнасташ 1976 шеран аьхкенан Олимпийн ловзаршкахь
Категори:Гимнасташ 1980 шеран аьхкенан Олимпийн ловзаршкахь
Категори:Спортан гимнастикехь дуьненан чемпионаш
Категори:Спортан гимнастикин Европин чемпионаш
Категори:Къинхьегаман ЦӀечу Байракхан орденан кавалераш
Категори:Кхазакхийн пачхьалкхан физикин оьздангаллин а, спортан а, туризман а академин арахецархой
Категори:Хьехархойн Ӏилманийн кандидаташ
Категори:Республика Корейн гулйина командин спортан гимнастикехь тренерш
Категори:Италин гулйина командин спортан гимнастикехь тренерш
Категори:Беларусин гулйина командин спортан гимнастикехь тренерш